Diari Oficial de la Generalitat Valenciana


Sumari del DOGV 8926, del 15-10-2020 (2020/8118)

RESOLUCIÓ de 14 de setembre de 2020, de la Subdirecció General de Relacions Laborals, per la qual es disposa el registre i publicació de l'acord de la Comissió paritària del conveni col·lectiu del sector de derivats del ciment de la Comunitat Valenciana sobre revisió salarial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8926

Data del DOGV
:   15-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8118


Data del document
:   14-09-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 14 de setembre de 2020, de la Subdirecció General de Relacions Laborals, per la qual es disposa el registre i publicació de l'acord de la Comissió paritària del conveni col·lectiu del sector de derivats del ciment de la Comunitat Valenciana sobre revisió salarial. [2020/8118]  
  
Vista l'acta d'acord sobre revisió salarial de data 4 de setembre de 2020, de la Comissió paritària del conveni col·lectiu del sector de derivats del ciment de la Comunitat Valenciana sobre revisió salarial, subscrit, de part empresarial per l'Associació Valenciana d'Empreses de Prefabricats de Formigó, ANEFHOP, APECC i FEDCAM i de part dels treballadors, pels sindicats UGT i CCOO, i de conformitat amb el que es disposa en l'article 90, apartats 2 i 3 del Reial decret legislatiu 2/2015, de 23 d'octubre, de l'Estatut dels Treballadors, article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, conforme a les competències transferides segons el Reial decret 4105/82, de 129 de desembre, Resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València 14 de setembre de 2020.- El subdirector general de Relacions Laborals: Rogelio A. Navarro Domenichelli  
  
  
ACTA DE LA COMISSIÓ NEGOCIADORA DEL CONVENI AUTONÒMIC DEL SECTOR DE DERIVATS DEL CIMENT DE LA COMUNITAT VALENCIANA  
  
A València, sent les 11.00 hores del dia 4 de setembre de 2020, es reuneixen en els locals de l'Associació Valenciana d'Empreses de Prefabricats de Formigó, situats al carrer Arquebisbe Fabián y Fuero, 1, de València; prèviament citades, les representacions empresarials i sindicals legitimades per a aquest acte que es relacionen a continuació:  
  
  
Representació empresarial Representació sindical  
  
PER ASSOCIACIÓ VALENCIANA D'EMPRESES   
DE PREFABRICATS DE FORMIGÓ:  
Fernando García-Forte Pérez  
Ernesto Morell Pons  
María Lladró Ortí  
  
Per ANEFHOP:  
José María Carrau Criado  
  
Per APECC:  
Fernando Alfonso Montesinos  
Ramón Arenós Ripollés  
  
Per FEDCAM:  
José Manuel Martínez Imbernón PER UGT-FICA PV:  
Juan José Escrig Gil  
Emilio Espert Sánchez  
Ciro Emilio Mañez Més  
Sebastián Melero García  
Iván Edo Bartoll  
  
Per CCOO Construcció i Serveis PV  
José Manuel Pérez Martínez  
Mariano Luján Novella  
José Navarro Gadea  
José Escrivá Molió  
Pedro Almansa Santos  
Atilano Escobar Iniesta  
  
  
Les parts convenen constituir comissió negociadora per a complir l'Acord adoptat en el TAL de la Comunitat Valenciana de data 12.02.2019, i a fi d'igualar, en conceptes i termes econòmics, les retribucions salarials de les tres províncies, s'acorda el següent:  
  
A partir de les taules definitives de 2018 es procedeix a normalitzar les taules salarials de les tres províncies tendents a tindre els mateixos conceptes a partir de l'1 de gener de 2019.  
Suprimir l'article 52, plus d'acostament a les províncies de Castelló i València, així com el concepte complement no salarial a les províncies de Castelló i València, i el complement de conveni de la província de València. Aquests conceptes queden acumulats al salari anual d'aquestes províncies.  
A partir de l'1 de gener de 2019 en les taules salarials de les tres províncies figuren els mateixos conceptes:  
Salari mensual  
Pagues extraordinàries  
Retribució anual  
Valor hora ordinària  
Se suprimeix l'article 53, plus d'escolaritat, incentius i manca d'incentius, a la província d'Alacant per inaplicació d'aquests conceptes, ja que no existeixen en l'actualitat treballadors/es en actiu amb dret a aquestes retribucions.  
Se suprimeix l'annex V, per haver-se dut a terme amb aquest acord l'adaptació i/o refosa de pagues que marcava aquest annex.  
A fi d'igualar, en termes econòmics, les retribucions salarials de les tres províncies, se seguirà el procediment següent:  
Les taules salarials dels exercicis 2019, 2020, 2021 i 2022 seran el resultat d'aplicar sobre les taules salarials dels exercicis immediatament anteriors, l'increment que es fixe en el Conveni General, al qual s'addicionara el percentatge de l'1,5 % a València, i l'1 % a Castelló, amb l'objectiu d'anar complint amb l'acostament a les taules salarials d'Alacant.  
En el cas que algun grup professional, en qualsevol de les taules salarials de les províncies que s'incrementen amb aquest procediment, aconseguira la mateixa retribució que la designada per a la província d'Alacant, abans de finalitzar l'any 2022, en haver aconseguit l'objectiu proposat, se li aplicara únicament els increments pactats de caràcter estatal.  
A partir del dia 1 de gener de 2023, les retribucions salarials de les tres províncies quedaren igualades, i per tant només figurara una sola taula de caràcter autonòmic, que serà el resultat d'aplicar a la taula d'Alacant de 2022 l'increment que marque el Conveni General per a 2023.  
S'autoritza un representant de cadascuna de les organitzacions signants del present conveni perquè signen en nom de la seua respectiva organització la present acta.  
S'adjunta com a annex I les taules salarials de 2019 i annex II, dietes i locomoció de les províncies d'Alacant, Castelló i València.  
Per a la plena eficàcia dels anteriors acords, totes dues parts es comprometen a subscriure un nou text del Conveni abans del 30 de setembre de 2020..  
Es comprometen a donar trasllat del present acord a l'autoritat laboral competent, a l'efecte de complir l'article 90 del Text Refós de l'Estatut dels Treballadors, per al seu depòsit, registre i publicitat en el butlletí oficial. A aquest efecte, s'expedeix autorització a Mariano Ugalde Romero, amb DNI núm. 79577339X, perquè realitze les gestions i els tràmits pertinents.  
  
I com a prova de tot el que antecedeix i de conformitat amb l'exposat, signen tots els presents, al lloc i en la data de l'encapçalament.